JohanHeinsen/ENO huggingface dataset:
Den Vest-Sjællandske Avis, 1828-10-07
Om Natten imellem den 30te og 31te Aug. (11te til 12te Septbr.) har Fienden især bombarderet det Punkt, hvorpaa Garde Sapeurernes Bataillon udførte Arbeidet. Jgaar have vi med Bajonetten borttaget en Redoute, som Fienden havde midt imellem vore Arbeider, og som gjorde Communicationen besværlig. Jlden af vort Artillerie, som havde vedvaret fra om Morgenen tidlig, ophørte henimod Middag, og paa et givet Signal angrebe 300 Md. af Regimentet Simbursk, under Commando af Capt. Sulienky, den fjendtlige Redoute, uden at giøre et Skud, og tog den; omtrent 300 Tyrker, bleve dræbte i den og 30 gjorte til Fanger; vi have een dræbt og to saarede Officerer, og tredive dræbte og saarede Soldater. Samme Dag blev en Afdeling af Garde- og Linie-Tropper, under Commando af General-Adjutant Golovin detascheret for at besætte den sydlige Bred af Søen Diona; efterat den havde besat Høiene af Halvøen Galata, betraadte den Veien til Burgas, uden at støde paa Fienden; de Tropper, som vare indskibede for at understøtte ham, stege ligeledes i Land, uden at giøre eet Skud. Ved denne Operation have vi gjort nogle fiendtlige Transporter, og et betydeligt Antal Qvæg til Bytte. Vore Troppers Ankomst paa Halven Galata maa have gjort et stort Jndtryk paa Garnisonen i Varna, da dens Stilling bliver efter Fangernes Udsigende hver Dag vanskeligere. Siden Beleiringens Begyndelse ere 3000 Mand døde indenfor Fæstningen, foruden de følelige Tab, Garnisonen har lidt i de mange Udfald og i de erobrede Forskansninger. Jdag tidlig om Morgenen har Fienden detascheret 4 til 500 Md. Cavallerie, for at angribe SenGolovins Tropper; men nogle Kanonskud vare tilstrækkelige for at jage dem tilbage. Fra en anden Kant har dog Fienden Kl. 3 om Eftermiddagen gjort et alvorligt Udfald. Han angreb os nemlig paa den høire Side, beskyttet af de Punkter, som han endnu holdt besatte og just paa det Sted, hvor vore Skandsekurve ere, hvilke gaae ligge til Fæstningens Grave, og havde sandsynligen derved i Sinde at forstyrre vore Arbeider. Fægtningen var haardnakken; dog var det ikke Fienden muligt at naae sin Hensigt, og han blev ikke alene drevet tilbage med Basonetten af det 13de og 14de Jægerregiment; men ogsaa tvunget til at opgive sin Stilling, som vore Tropper nu indtoge. Vi forefandt der saamange dræbte Tyrker, at vi vare nødte til at bringe dem bort, førend vi kunde besætte den. J denne heldige Fægtning have nogle af vore kjække Folk mistet Livet; Generalmajor Perovsky er bleven saaret af et Skud. Over Petersborg berettes nu fra Varna under 10de Septbr.,at fiendtlige Bastioner ere allerede nedskudte, at næsten alle Mørsere i Fæstningen ere blevne beskadigede, saa at de faa Bomber, som udkastes derfra, ikke kunne forstyrre vore Beleirings-Arbeidere, desuden tilføie de Skibe, som af og til afsendes fra Flaaden imod Fæstningen, denne stor Se
Den Vest-Sjællandske Avis, 1828-10-07
Krigen skal da vedblive at gaae sin blodige Gang, og allerede har denne Hydra viist sig med et tredobbelt Hoved, maaskee flere kunne efterhaanden udgaae af den. - Fra Odessa berettes under 14. Septbr at en Coureer er ankommen fra GeneralPaskevitsch og siden den Tid udbreder sig det Rygte at den vigtige Stad Erzerum er erobret; men da Courere ere afsendte til Hs. Majestæt, saa maae man oppebie de offitielle Efterretninger. – Fra Hovedqvarteret ved Varna berettes vel under 6te September at Greve Voronzov har ladet bekiendtgjøre for Tropperne under store Glædesbeviisninger, at General Paskevisch har tilfægtet sig nye Seiervindinger i Paschalket Erzenrum. Men denne Bekiendtgiørelse kan ikke have angaaet de fra Odessa omtalte nye Seiervindinger; men de ældre tildeels bekiendte og som bedst ere blevne meddeelte i nyt Nummer af den Preussiske Statstidende hvori berettes: at Greve Paskevitsch har den 24de August angrebet en Tyrkisk Armee, som blev commanderet af Paschaerne Mehmed Kios og Mustapha, tilligemed Garnisonen i Achalzik var deres Styrke bragt til 30,000 Mand, som vare posterede i fire forskandsede Leire, efter en haardnakken Kamp, som begyndte ved Dagens Frembrud og varede ved til Natten, erobrede de Russiske Tropper disse Leire og tillige 11 Faner, 10 Kanoner, megen Munition og alle fiendtlige Magaziner. Tyrkerne bleve aldeles slagne paa Flugten, forfulgte i en Strækning af 30 Verster og retirerede ind i en Skov paa Veien til Ardogan. Mehmed Kios Pascha fik et Saar i Foden og kastede sig ind i Fæstningen Achalzik med 5000 Mand Jnfanterie. Ved denne afgiørerde Seier blev den Russiske Generalmajor Korolkov dræbt i Spidsen for en Bataillon af det 42 Jægerregiment ved Angrebet paa en fiendtlig Skandse, forresten havde Russerne 80 Døde og 400 Saarede.
Den Vest-Sjællandske Avis, 1828-10-07
Den Preussiske Statstidende meddeler endvidere fra Krigstheatret følgende Efterretninger: først fra Schumla under 13de September n. St., de Russiske Tropper vedblive at sontmere deres Position foran denne Stad uagtet Vanskeligheden ved at skaffe Fourage tilveie. Siden de sidste Angreb paa vore Redouter have Tyrkerne ikke forladt deres Forskandsninger; de beskyde os dagligen med Bomber; men hvorved hverken nogen bliver saaret eller dræbt. - Og fra Varna under 17de Septbr.: Keiseren har dennegang ikke taget sit Hovedqvarteer, iblandt sine Tropper; men paa en Fregat; han gaaer hver Morgen i Land og vender tilbage dertil hver Aften for at tilbringe Natten. – Efterat, hedder det, at vi den 13de om Aftenen havde fortrængt Fienden med Bajonetten ud af de Posttioner, som han havde besat udenfor Fæstningen og med et Tab af 300 Døde; saa blev den 14de om Morgenen ved Solens Opgang den Contrescarpe, som ligger foran den nordlige Bastion nærmest ved Havet, sprængt i Luften og dens Jld bragt ved vores til aldeles at høre op. Den ne Contrescarpe blev ved en Mine kastet i Graven og denne derved saa tilfyldt, saa at Jndgangen til Bastionen, hvirken har lidt meget af vore Kugler, blev aabnet for os. Da Beleiringen er nu bragt saavidt og tillige General Golovins Corps har afskaaret Forbindelsen med Burgas, saa holdt Keiseren det for nødvendigt at opfordre Garnisonen til at overgive sig, som hverken kan erholde Undsætning, eller kan længe holde sig. Den 14de blev derfor afsendt en Parlamentair til Fæstningen. Det første Svar lod formode at Fienden vilde fo bygge videre Bidsudgydelse og det kom til en Stilstand. Men da Admiral Greigh overbeviste sig om ved en Samtale, som han har holdet med Capudan Pascha, hvilken fører Commanden i Varna, ombord paa Skibet Enkekeiserinden, at Fienden søg er kun at vinde Tid ved undvigende Svar, saa begyndte man den 15de paa nye at beskyde Fæstningen paa det stærkeste. Kanonaden vedvarer endnu i dette Øieblik og vore Værker fortsættes med største Virksomhed; der opføres Forskandsninger for at kunne skyde Bresche og Beleiringsskydset, er opstillet deels i den Position, som General Go lov in har indtaget og deels paa den høire Flanke af vore Værker og den sydlige Deel at Staden som hidindtil ikke er bleven beskadiget, bliver nu beskudt.
Den Vest-Sjællandske Avis, 1828-10-07
Fra Bucharest berettes under 12te September: at Forstærkninger ankomme nu fra alle Kanter, at endeel af Tropperne marschere til Silistrig, som endnu ikke skal være beleiret med Kraft, alle Kraovas Jndvaanere ere nu vendte tilbage til Staden. Man troer at den Russiske Armee maa endnu i Aar gaae over Balkanbierget for at tage sit Vinterqvarteer i det frugtbare Rumelien eller trække sig tilbage til Fyrstendømmerne, da Bulgarien er altfor udtømt til at kunde underholde Armeen. Wallachiet lider meget, som giør et ufordeelagtigt Jndtryk paa Jndvaanernes Stemning. Den Russiske Armee kan faae nok at giøre i denne Vinter med at erobr. Donaufæstningerne, som have meget talrige Garnisoner. – Det Engelske Blad, Coureren siger, at Lord Heytesbury vil ledsage Keiseren til Petersborg og at Vinteren vil bruges til Underhandlinger. Man har det Rygte i London, at den Russiske Ambassadeur har officielt anmeldet, at den Russiske Escadre i Archipelet skal blokere Dardanellerne; samme Rygte har man over Ancona. – Jbrahim har underskrevet Conventionen om Moreas Rømning; 15 Ægyptiske Skibe ere ankomne til Navarino for at tage hans Tropper ombord. Den Russiske, Franske og Engelske Ambassadeur ere ankomne dertil og Greven af Capodistria forventes, en anseelig Søemagt er forsamlet i Bugten; man seer det Russiske, Franske og Engelske Flag vaie og deriblandt ogsaa Tyrkiske og Græske Vimpler; dette meldes fra Navarino under 6te Septbr.
Den Vest-Sjællandske Avis, 1828-10-07
Man har dennegang ingen nye Efterretninger fra England; ifølge de ældre glæder Bladet Times sig over den hæderfulde Maade, paa hvilken Dronningen af Portugal er bleven modtaget. Den ere, si er det, Omstændigheder i Værk, som i meget kort Tid ville bevise hvor rigtigt vi have handlet ved denne Leilighed. J Plymouth giøres Tilberedelser til at udruste 9 Orlogskibe.
Den Vest-Sjællandske Avis, 1828-10-07
Der berettes i Allgemeine Zeitung fra Genf under 19de September: at Prinsen fra Danmark afreiste derfra den 18de for at begive sig til Kiøbenhavn. Genf mister ham ugierne; thi hans ædle Tænkemaade har der stiftet meget godt. Næsten alle vore offentlige Jndretninger kunne glæde sig med hans Velgiørenhed; Armod og Nød fandt Hielp hos ham; hvorfor ogsaa en Deputation fra Statsraadet, Academiet og Geistligheden begav sig til ham for at tage Afsked med ham. Vore Syndici overleverede ham et Diplom paa Borgerretrigheden i Gens, som Prinsen modtog med Naade. Jfølge de sidste Efterretninger fra Amsterdam stemme Kornpriserne sig høiere; men Statspapirene falde.
Den Vest-Sjællandske Avis, 1828-10-07
Naturforskernes og Lægernes Forsamling i Berlin.
Den Vest-Sjællandske Avis, 1828-10-07
Friherre Alexander von Humboldt aabnede den 17de September deres første Møde med en Tale, hvori han skildrede Foreningens Formaal og Gavnlighed for Videnskaberne. Da Talen var til Ende, saa holdt flere berømte Lærde Forelæsninger, hvoriblandt Doktor Ørsted fra Kiøbenhavn, Professor Berzelius fra Stockholm. Hr. v. Humboldt gav derpaa Forsamlingen en glimrende Fete, som Hs. Majestæt Kongen, Hs. K. H. Kronprinsen, Prins Albrecht, Hertugen af Cumberland og Arvestorhertugen af Mecklenburg-Schwerin forherligede ved deres Nærværelse. Kongen viiste sig i sin Loge; men Prinserne talede meget med Professor Ørsted og de øvrige udenlandske Lærde, Heidelberg er bestemt til Forsamlingsted for næste Aar.
Den Vest-Sjællandske Avis, 1828-10-07
Jndenlandske Efterretninger. Cancellie Plakat af 9de Septbr. 1828, angaaende de saakaldte Fastemarkeders Jndskrænkning og Berammelse til visse bestemte Dage i Marts og April Maaneder for følgende Kiøbstæder i Siælland, Kallundborg, Vordingborg, Hillerød, Nestved, Storehedinge, Frederikssund, Roeskilde, Skielskiør, Ringsted, Holbek, Kiøge, Slagelse, Nyekiøbing, Præstøe og Sorøe, hvike Forandringer skulle tage deres Begyndelse fra Aaret Af en i New monthly Magazine, Septbr. d. A., indført Fortegnelse over Persenalet ved den Engelske Opera, seer man, at vor Landsmand, August Bournonville, for Tiden er ansat som Solodandser ved dette Theater. Han nævnes her vedSden af Albert, Md. Anatole, Dem, Brocard, Md. Le Comte og Gosselin, som en Kunstner, af første Rang (firet rate).(Kbhvnspost.)
Den Vest-Sjællandske Avis, 1828-10-07
Til Døvstumme-Jnstitutet i Kiøbenhavn er af afdøde Oberst Feldtmann legeret 500 Rbd. rede Sølv, og af afdøde Frue Charlotte Cathrine Rodenborg, Enke efter forhen afdøde Major Rodenborg, 500 Rbd. Sedler, hvilke Summer, deraf Vedkommende ere indbetalte, Cancelliet har foranstaltet anbragt i Kongelige Obligationer. Eckersberg har for Tiden under Arbeide et stort historisk Maleri, forestillende Peter Schumacher (Griffenfeldt), der forelægger Kong Frederik den 3die sit Udkast til Kongeloven. Det er bestemt for Christiansborg Slot. – Et af Værelserne paa Slottet, vil blive decoreret med trende fra Slotsbranden reddede Malerier af Abildgaard, til hvilke den talentfulde unge Kunstner Bendz skal være beskjæftiget med at levere et 4de Sidestykke, efter en af Abildgaard efterladt Skizze, forestillende Christian den 4de i Søslaget, efter at han er bleven saaret i Øiet.
Den Vest-Sjællandske Avis, 1828-10-07
For et af Hs. Maj. Dronningens Gemakker har Hr. Blomstermaler Camradt nylig fuldendt tvende store Blomstermalerier, der ere bestemte til at anbringes som Dørstykker. - Hr. Blomstermaler Jensen, er for Tiden sysselsat med at dekorere Spisesalen, paa Deres Kongelige Høiheder Prins Carl Frederiks og Prinsesse Vilhelmine Maries Palais paa Amalienborg med Frugtstyrker.
Den Vest-Sjællandske Avis, 1828-10-07
Befordringer og Afgang. Den 29de Aug. er Byefoged i Thisted og Herredsfoged i Hillerslev, og Hundborg Herreder, Krigsassessor I. Lützhøft, beskikket til virke ig Cancellieraad. Den 3die September, Cand. Theol. H. J. Potter til personel Capellan for Flemløse Menighed i Fyen. Den 10de, Cand. juris og Volontair under Admiralitets- og Commissariats Collegiet, P. T. Reiersen, til Secretair og Regnskabsfører under Directionen for Almue- og Borgerskolevæsenet. Den 12te, Conferenceraad C. Brorsen, Ridder af Dannebrogen, efter Ansøgning entlediget i Naa og med Pension fra sit Embede som Assessor i Høiesteret; Sognepræst for Glenstrup Menighed i Aarhuus Stift, O. Lund, beskikket til Sognepræst for Skullerup og Refovindinge Menigheder i Fyen; personel Capellan for Ølstykke Menighed i Siælland, H. M. Feld, til Sognepræst for Torslev og Svenstrup Menigheder i Aalborg Stift; Cand Theol. J. L. Tommerup til Sognepræst for Ring og Feuling Menigheder i Aarhuus Stift. Den 14de, Professor ordinarius i Anatomien ved Kiøbenhavns Universitet, Dr. Med. C. F. Schumacher, Ridder af Dannebrogen, til virkelig Etatsraad.
Den Vest-Sjællandske Avis, 1828-10-07
Døde. Andreas Conrad Splittorff, 42 Aar, den 22de August, i Øresøe Mølle. – Landvæsens-Commissair Niels Øllgaard Kampmann, 41 Aar, den 22de Septbr., paa Sneumgaard. Postmester Peter August Petersen, 54 Aar, den 20de Septbr., i Flensborg. Maria Elisabeth Lange, Enke efter Birkedommer Fogh, den 19de September, i Kiøbenhavn.
Den Vest-Sjællandske Avis, 1828-10-07
Kiøbenhavns Børs, den 3die Octbr. 1828. Cours. Hamborg 2 M. - qvista 211. - Species. 214. (den 3die Octbr. 1827, 220.) Disconto 4 PC. - Specier solgtes til 2 Rbd. - Mk. 13 1/2 (i Fior 13 Mk. 3 s.) Konglige Obligationer uden Renter i Bemk. 80 1/4 a 82 1/2. Dito uden Renter i Sedl. 83 3/4 a 85 Rbd. (i Fior 82 a 82 1/2.)
Den Vest-Sjællandske Avis, 1828-10-07
Nationalbanksobligationer af Laanet den 2den Februar 1820) uden Renter i rede Sølv 102 a 102 1/2 Rbdlr. Dito i Sedler 109 1/2 a 100 3/4 Rbdlr. 4 PE. Rigsbanksobligat. Renter pr. 6te Jan. 99 a 100. Norske Laan til 6 PC. 106 1/2. Dito dito til 4 PC. 98. Nye Dito Dito i rede Sølv til 4 PC. 95. 3 PC. Engelske Laan ved Wilson & Comp. 60 1/2. NB. 1 Pd. Sterling beregnet til 14 Bemk. Norske Speciesdl. 154 a 154 1/2 Rbdlr. (Jfior 159 1/2), Svenske Sedler 52 1/2 s. pr. 1 Rd. Rigsgield.
Den Vest-Sjællandske Avis, 1828-10-07
Beltpassager Fra d. 3die til den 5te Octbr. ere udreiste: Til Fyen. Jng Kapt. Beichmann; Lieuten. Jacobsen; Handelsf. Alpinus, Bogholder Fabricius; Mad. Buchhave, Kbmd. Asmussen med Kone og Datter; Proprietair Lemming; Pastor Junge, Proprietair v. Deurs Snedker Flint; Færgelaugskass. Bech med Datter, Imfr. Hansen og Jespersen; Skibscapt. Koch; Adjunct Adler; Modehandler Mattow; Hr. Berg. Til Siælland. Hosekræmmerne Berg, Grøn og Ravn; Klædeh. Jensen og Halchier; Stiftamtm Thygesen; Miniateurmaler Petersen; Propr. From; Justitsr. Callisen; Komd. Jørgensen; Tøifabrikeur Salomonsen; Stud. Med. Schælborg; Brændeviinsbr. Maag; Jomfrue Maag; Postfuldm. Anthon, Kammerj. Bye- og Herredsf. v. Schmidten; Legat. Secret. Heide; Mad. Arnesen; Strømpeh. Skræe.
Den Vest-Sjællandske Avis, 1828-10-07
AVERTISSEMENTS. Livs-Assurance. Londons Union-Assuranse-Selskab, skiftet Anno 1714 ved en Parlaments-Act; oprindelig med et Fond af 300,000 L. Sterling (circa 3 Millioner Rigsdaler), som senere er overordentlig voxet, forsikkret imod Indskud, en Capital, som bliver udbetalt ved den Assureredes Död til dennes Boe, eller til hvem der med Ret er Policens Eier. Gavnligheden og Soliditeten aff denne Indretning har igjennem et Aarhundrede beviist sig i det: at ved Döds fald de efterlevende Lemmer af Familien ere blevne betryggede mod Mangel, eller de, med den Afdøde i Forbindelse staaende Personer, derved bleve sikkrede mod Tab, ligesom og saa en Mængde Mennesker, som uagtet deres daglige store Erhverv eller Udsigter til fremtidig stor Formue (saasom ved en forventet Fidei-Commis-Capital, eller Arv i Tilfælde at en Ægtefælle eller anden Paarørende overlever en riig Nærbeslægtet) ikke have kunnet opnaae noget Laan, have fundet den for dem nødvendige Credit ved deres Livs-Assurence, som betrygger Creditor.
Den Vest-Sjællandske Avis, 1828-10-07
Dette Assurance Selskab har beskikket Undertegnede som Agent, hvorfor de herpaa Reflecterende ville behage at henvende dem paa mit Comptoir, Gothersgade No. 27, hvor Planerne og Betingelserne ere til Eftersyn. Kjöbenhavn den 1ste October 1828, A. T. Møller.
Den Vest-Sjællandske Avis, 1828-10-07
Wordingborg Over forrige Amtsforvalter Kammerraad Colns faste Eiendomme heri Byen, bliver foretaget 3de Auctioner: 1ste Gang Tirsdagen den 7de October førstkommende, 2den Gang Tirsdagen den 14de samme Maaned og 3die Gang Tirsdagen den 28de samme Maaned, hver Dags Formiddag Kl. 11 Slet. Disse Eiendomme bestaaer af Gaarden, matriculeret under No. 71, og ere: a) Et Forhuus, 16 Fag, 13 Alen dyb, Grundmuur til Gaden og det øvrige Muur- og Bindingsværk med Steentag, indrettet til Værelser, som ere tapetserede, panelede og giblede, hvori ere 5 Vindovne og Kielder under Bygningen. b) Et Sidehuus, 10 Fag, Muur- og Bindingsværk med Steentag, indrettet til Værelser med en Kakkelovn; c) Et Træehuus, 17 Fag, samme Bygningsmaade, indrettet til Beboelse og Bryggers med 3 Kakkelovne; d) Et Sidehuus i Baggaarden, 11 Fag, samme Bygningsmaade, indrettet til Stald, Karlekammer og Vognremisse; e) Et Tværhuus, 16 Fag, med Steentag til Gaarden og Straaetag til Haugen, indrettet til Loe, Lade, Haugestue og Stald; f) 3 Fag Halvtag med Locum. Hvilke Bygninger i Brandkassen ere forsikrede for 5,980 Rbd. Sølv. Her foruden følger med Gaarden den dertilhørende betydelige Hauge og en til samme perpetueret og udskiftet Jordlod af 5 Tdr. 5 1/2 Skp. Lands Størrelse, samt et lidet Stykke Jord, hvoraf svares en aarlig Afgivt til Byefoged-Embedet. Til Gaarden er dobbelt Gaardsrum, Portindkiørsel fra Gaden og Brønd med Pompe i Forgaarden. Auctionerne afholdes i selve Gaarden, og bemærkes det, at 3/4 Dele af Kiøbesummen kunne i 10 Aar blive henstaaende i Eiendommen imod 1ste Prioritet. Conditionerne vil forøvrigt vorde bekiendtgjort paa Auctionsstedet, og kunne forinden erfares paa Undertegnedes Contoir og hos Cancellieraad Byefoged Møller i Præstøe. Wordingborg den 17de September 1828. Kinch.
Den Vest-Sjællandske Avis, 1828-10-07
Onsdagen den 15de October, bliver ved Auction i Waldbyegaards Skov, bortsolgt en Deel Ege- og Bogetræer paa Roden. De Lysthavende ville behage at møde bemeldte Dags Formiddag Kl. 10 ved Lille Frederichslund. Waldbyegaard den 6te October 1828. Lind.
Den Vest-Sjællandske Avis, 1828-10-07
Fredagen den 17de October førstkommende om Eftertermiddagan Kl. 1, bliver i Følge Forlig ved Auction fierde og sidste Gang opbuden for absolut og uden flere Auctioners Afholdelse, at bortsælges: Boelstedet Wiveholmsgaarden kaldet, beliggende i Soe berg Bye, Love Herred, Holbeks Amt, med sammes Bygninger og Besætning, samt tilliggende Jorder, staaende for Hartkorn 5 Tdr. med et Areal af circa 35 Tdr. Land. Conditionerne, der ere favorable for Kiøberen, ere forinden Auctionen, der afholdes i Eiendom man selv, til Eftersyn hos Prokurator Nested i Holbek. Onsdag den 22de October, bliver Auction i Jdasgaards Skov ved Antvorskov paa en Deel Bøgetræer, paa Roden, for det meeste Gavngiørende; Mødet skeer Kl. 10 Formiddag ved Skovfogdens Huus i bemeldte Skov. Jdasgaard den 2den October 1828. Schou.
Den Vest-Sjællandske Avis, 1828-10-07
Paa Steenrandegaard i Auensøe Sogn, under Grevskabet Lerchenborg, afholdes Auction førstkommende Tirsdag den 14de October om Formiddagen Kl. 11 over circa 300 Stkr. Faar af Dansk Race, med Ulden paa, hvoraf Størstedelen ere overløbne og fede, og tienlige saavel til Slagtning som Tillæg, samt nogle Vædere, der ere Blandinger af friser, engelsk og spansk Race, tienlig for De der ville lægge sig efter en større Art Faar end sædvanlig. Auctionen afholdes efter de paa Auctionsstedet bekiendtgiørende Conditioner. Birch udegaard den 3die October 1828. Erichsen. i Overeensstemmelse med Plakaten af 26de October 179, indkaldes med 12 Ugers Varsel Kreditorerne i Strvboet efter Huusmand og Dreier Christen Jørgensen af Terslev, til for mig som Skifteforvalter, inden bemeldte Tids Forløb at anmelde og beviisliggjøre deres Fordringer. Giesegaard den 4de October 1828. Lund.
Den Vest-Sjællandske Avis, 1828-10-07
For en Handelsbetient, helst fra Provinserne, som vil paatage sig Uskjenkningen af Viin, Øl, Brændeviin m.m.,er en Condition ledig til 1ste Novbr. d. A. De som ville reflectere herpaa, behager enten selv, eller i portofrie Breve at melde sig hos Eieren i Holløse Mølle pr. Ringsted, hvor de nærmere Vilkaar erfares. Som nyelig ankommen hertil fra Kiøbenhavn, hvor jeg en Tid har været Tilskiærer, ønsker nu her i Byen at udøve min Profession som Skræder, og vil derfor anbefale mig saavel hos Byens Jndvaanere som Omegnens Beboere. Ved Kyndighed i Arbeidet, redelig Behandling og hurtig Expedition haaber jeg sikkerligen at vinde de Søgendes Yndest. Ringsted den 3die October 1828. A. G. Wetterlandt, boende hos Værtshuusholder Meiland paa Torvet.
Den Vest-Sjællandske Avis, 1828-10-07
Jsaa Statstidenden, som udkommer 4 Gange ugentlig, modatges Subskription ved Qvartalents Begyndelse paa Statstidendens Contoir Pilestræde No. 118, og paa alle Postiontoirer i Provindserne. Betalingen er 1 Rbd. 1 Mk. 8 s. Sølv Qvartalet.
Den Vest-Sjællandske Avis, 1828-10-07
Da jeg Undertegnede har nedsat mig her i Slagelse. som Kobbersmed, tager jeg mig den Frihed at bekiendtgiøre saavel for Byen som Omegnen. Godt Arbeide og reel Behandling skal stedse være Formaalet for min Bestræbelse. Min Bopæl er paa Løvegade No. 226. Slagelse den 5te October 1828. H. Dørge. Til førstkommende Flyttedag eller naar det ønskes kan 2 Tdr. Hartkorn faaes til Leie eller tilkiøbs; bliver anviist paa Rosted Mark af Væver Schrøder.
Den Vest-Sjællandske Avis, 1828-10-07
At Undertegnede nyelig er arriveret fra Engelland med en Ladning Vare, bestaaende af: Steenkul, Stangjern, Boltejern, Plade- og fiirkantet Jern, Steentøi, hvidt og coulort, Vindues og Drikkeglas, Baandjern, Bleghvidt, hvide Alenvare, Hagl, Traad, Bændler, Seil duge, Ravnduge m. m., som alt sælges til billigste Priser og Vilkaar, bekiendtgiøres herved. Corsøer den 23de Septbr. 1828. W. F. Born Fra idag af er Steenkalk tilkiøbs paa Antvorskor Teglværk a 3 Rbd. Sedler pr. Tønde, naar man henvender sig til Henrichsen.
Den Vest-Sjællandske Avis, 1828-10-07
For en duelig Seminarist er en Plads ledig som Huuslærer, strax eller til 1ste November; Bogtrykker Magnus anviser.
Den Vest-Sjællandske Avis, 1828-10-07
Et Apothek, beliggende enten i en af Siellands eller Fyens Kiøbstæder, ønskes til kiøbs under Haanden tilligemed tilhørende Jnventarier og Varebeholdning. Det bemærkes at der paa Kiøbet, om forlanges, kan udbetales en ikke ubetydelig Summa. De herpaa Reflecterende, ville behage, enten mundtlig eller skrivtlig at henvende dem til Bogtrykker Magnus i Slagelse, med Opgivelse af Apothekets Beliggenhed, og Conditionerne for sammes Salg.
Den Vest-Sjællandske Avis, 1828-10-07
Fine Rullegryn bekommes hos Julius Lorenzen i Slagelse. 193. Hos Organist Hjorth er et ParSkielskjøb er Dis Buldboen forfærdiget Leixzig, med tilhørende Mundstykker tilkiøbs for billig Priis.
Den Vest-Sjællandske Avis, 1828-10-07
En stor Skruestikke samt en Blæsebæld er at faae tilkiøbs; nærmere Oplysning giver Bogtrykker Magnus.
Den Vest-Sjællandske Avis, 1828-10-07
De, som endnu staae tilbage med Betaling uagtet gientagne Paamindelser, for indrykkede Avertissementer i dette Blad, saavel for forrige som dette Aar, ville behage at betale samme inden 8te Dage, da jeg ikke længere kan give Henstand. P. Magnus.